ในมุมมองของทาง บล.กสิกรไทย (KS) มองว่าการเข้าซื้อหุ้น Bitkub ด้วยสภาพคล่องส่วนเกิน จะเป็นทางลัดให้กับธนาคารใดในการเข้าสู่ธุรกิจแพล็ตฟอร์มการซื้อขาย Cryptocurrency
ในมุมมองของทาง บล.กสิกรไทย (KS) มองว่าการเข้าซื้อหุ้น Bitkub ด้วยสภาพคล่องส่วนเกิน จะเป็นทางลัดให้กับธนาคารไทยพาณิชย์ในการเข้าสู่ธุรกิจแพล็ตฟอร์มการซื้อขาย Cryptocurrency ช่วยลดเวลาพัฒนาได้ 1-3 ปี และได้ทีมบริหารที่มีความรู้ความสามารถเข้ามาช่วยดำเนินธุรกิจ รวมทั้งบริษัทหลักทรัพย์ ไทยพาณิชย์ จำกัด (SCBS) ยังได้รับประโยชน์จากการที่มีผลิตภัณฑ์ให้ลูกค้าได้ลงทุน หรือกระจายความเสี่ยงได้เพิ่มเติมอีกด้วย นอกจากนี้ KS ยังมองว่าการเข้าซื้อหุ้นในครั้งนี้ จะช่วยสร้างศักยภาพในการเติบโต เพิ่ม ROE และมูลค่าหุ้นในระยะยาวอีกด้วย KS มองว่าในปัจจุบัน ยังไม่สามารถที่จะประเมินถึงความสมเหตุสมผลของการซื้อหุ้น 51% ด้วยจำนวนเงิน 17,850 ล้านบาทได้ เนื่องจากข้อมูลทางการเงินยังไม่เพียงพอ แต่หากดูกำไรสะสม 9 เดือนของปี 2021 จะพบว่า Bitkub มีกำไรสูงถึง 1,530 ล้านบาท ประเมินว่ากำไรทั้งปี 2021 อยู่ที่ 2,000 ล้านบาท สะท้อน PER ที่ 18 เท่า ซึ่งเป็นตัวคูณที่ค่อนข้างต่ำ เมื่อเทียบกับทิศทางการเติบโตของตลาด Cryptocurrency ในปัจจุบัน แต่อย่างไรก็ตาม ก็มีข้อสงสัยว่ากำไร 1,530 ล้านบาทนั้น มาจากการดำเนินธุรกิจหลัก หรือมาจากการ Mark to market ของสินทรัพย์ดิจิทัลที่ทางบริษัทถืออยู่
เทคโนโลยีทางการเงิน & การเงินดิจิทัล,ข่าวเศรษฐกิจและการเงิน,ข้อมูลการเงินรายบริษัท